Περάσαμε φανταστικά στην Κάσο και το χρωστάμε στον Βασίλη και την υπέροχη φιλοξενία του. Μας περίμενε στο λιμάνι και μας οδήγησε στο σπίτι του που βρίσκεται σε μια ήσυχη και πανέμορφη γειτονιά του νησιού. Το σπίτι ήταν πεντακάθαρο και πλήρως εξοπλισμένο. Τα παιδιά μας ένιωσαν αμέσως άνετα στον χώρο, όπως κι εμείς. Ο Βασίλης ήταν πάντα πρόθυμος να μας λύνει όλες τις απορίες μας για το νησί, μας ξενάγησε στο ναυτικό μουσείο και μάθαμε πολλά από αυτόν για την ιστορία της Κάσου. Μας ενημέρωνε για εκδηλώσεις του νησιού και μας πρότεινε ωραία σημεία για να επισκεφτούμε. Ήταν ένας θαυμάσιος οικοδεσπότης και τον ευχαριστούμε !